open-index/open-wikipedia-markdown huggingface dataset:
Softporn Adventure

***Softporn Adventure*** er et tekstbasert eventyrspill skapt av Chuck Benton og utgitt av Sierra On-Line. Det ble laget for Apple II i 1981 og konvertert til DOS i 1991.

Hovedpersonen i spillet må få tak i visse objekter, som han kan bruke til å vinne hjertene til en rekke vakre (og noen ganger ikke så vakre) kvinner. Selv om spillet var ganske uskyldig, også da det kom ut i 1980-årene, var det likevel kontroversielt på grunn av innholdet. Det ble også piratkopiert av mange.

Flere år senere ble *Softporn Adventure* brukt som inspirasjon da Al Lowe skapte Leisure Suit Larry-serien. Det første spillet i denne serien, *[[Leisure Suit Larry in the Land of the Lounge Lizards]]*, var en nesten tro kopi av *Softporn* historiemessig.

## Trivia
* Dette er det eneste spillet Sierra Entertainment har gitt ut som ikke har grafikk.
* Fotografiet som ble brukt i TIMEs første artikkel om videospill, var av boksen til *Softporn Adventure*.
* Bildet på boksen til spillet har tre kvinner som sitter i et boblebad. Kvinnen lengst til høyre er Roberta Williams, medstifteren av Sierra og skaperen av *[[King's Quest]]*.
* *Softporn Adventure* er et veldig lite program. Det okkuperer bare 48kB minne og 48kB harddiskplass.

## Eksterne lenker
*
Leisure Suit Larry 3: Passionate Patti in Pursuit of the Pulsating Pectorals

***Leisure Suit Larry 3: Passionate Patti in Pursuit of the Pulsating Pectorals*** er et grafisk eventyrspill utviklet og utgitt av Sierra On-Line (nå kjent som Sierra Entertainment) i 1989. Det er det tredje spillet i *[[Leisure Suit Larry]]*-serien, som ble skapt av Al Lowe.

## Historien

Spillet foregår på øya Nontoonyt, som siden *[[Leisure Suit Larry Goes Looking for Love (in Several Wrong Places)|Larry 2]]* har blitt til et feriested likt Honolulu på Hawaii. Spillet er delt i to deler.

Den første delen er lik de to forrige spillene. Kalalau slår opp med Larry til fordel for en lesbisk kannibal-amazone og han mister jobben sin hos Kalalaus far. Larry begynner derfor med å sjekke opp kvinner igjen, noe som alltid ender med at han blir ydmyket på en eller annen måte. Dette fortsetter helt til han møter sin neste drømmedame, pianisten Passionate Patti. Den andre delen av spillet begynner etter at Larry og Patti slår opp på grunn av en misforståelse. Spilleren kan da kontrollere Patti, som må finne Larry etter at han har forsvunnet i jungelen. Pattis del av spillet er mer likt et vanlig eventyspill der Patti må plukke opp og bruke forskjellige objekter for å komme videre.

Slutten er den mest surrealistiske i hele serien. Den fjerde veggen blir brutt i en slutt lik den i *[[Space Quest III: The Pirates of Pestulon]]*. Larry og Patti blir teleportert fra en håpløs situasjon til Sierras studioer i Coarsegold, California. De går forbi sett fra andre Sierra-spill til de møter Roberta Williams, som går med på å fortelle deres historie i en serie eventyrspill. Denne slutten var ment å avslutte historien om Larry en gang for alle, og det skapte problemer da Sierra ville lage *[[Leisure Suit Larry 5: Passionate Patti Does a Little Undercover Work]]*.

## Trivia
* Spillet har en humoristisk manual, som var skrevet som et magasin. Den inneholdt både viktige ledetråder og kopibeskyttelsen for spillet.
* Sierra valgte å bringe tilbake alle elementene fra det første spillet, noe som var fraværende i det forrige spillet. På grunn av dette har spillet et system som skal sjekke alderen på spilleren. Dette fungerer på samme måte som i *Larry 1*. Spilleren må svare på spørsmål som bare voksne vet svaret på. Man kan hoppe over denne sjekken ved å trykke CTRL-ALT-X.
* Feile svar slo ikke av spillet, slik som i *Larry 1*. Spillet fjernet isteden noen av elementene fra spillet, slik som at Tawni er toppløs på stranden og scenene som inneholder sex.
* Spillet lot spilleren forandre på fargen på boksene og fontene i spillet. Spilleren kan også legge til sine egne fraser som blir repetert i dialogen i spillet. Dette er det eneste Sierra-spillet som har denne funksjonen.
* *Larry 3* er det første Sierra-spillet som lar spilleren styre mer enn en karakter.
## Referanser


## Eksterne lenker
*
Leisure Suit Larry 8: Lust in Space

***Leisure Suit Larry 8***, kalt ***Lust in Space***, var et spill i *[[Leisure Suit Larry]]*-serien. Det var under utvikling frem til 1998 da Sierra stoppet finansieringen av prosjektet. Rett etterpå ble eventyrspilldelen lagt ned og Al Lowe forlot Sierra 22. februar 1999. Slik som den kansellerte *[[Space Quest]]*-oppfølgeren, skulle *Larry 8* være i full 3D. Bare noen få testrendringer eksisterer.

Den fulle tittelen på spillet ble oppgitt i rulleteksten for Leisure Suit Larry 7: Love for Sail!
## Referanser
Fem i familien

***Fem i familien*** (originaltittel ***Familiy Ties***) er en amerikansk familierelatert komiserie som gikk på NBC fra 1982 til 1989. 

Serien handlet om familien Keaton som bodde i Columbus i Ohio. Disse besto av Elyse og Steven Keaton (spilt av Meredith Baxter og Michael Gross) og deres tre barn: Alex (Michael J. Fox), Mallory (Justine Bateman) og Jennifer (Tina Yothers). Et fjerde barn, Adrew, kom til noe senere. Elyse var en suksessfull arkitekt og Steven eide en TV-kanal. Mye av seriens humor kom som en følge av spenningene som oppsto mellom paret og deres sønn, Alex. Foreldrene hadde et liberalt ståsted og i tillegg hippiebakgrunn, mens sønnen var konservativ og beundret Reagan. Serien ble Michael J. Fox gjennombrudd som skuespiller i USA og innbrakte ham tre Emmy og en Golden Globe.

Seriens popularitet var beskjeden i begynnelsen, men i løpet av tredje sesong steg seertallene betydelig og den endte opp som den femte meste sette serien på amerikansk TV. Serien var på høyden av sin popularitet i sesong fire og fem da den var den nest mest sette TV-serien i USA.

Serien ble ikke viet noen stor oppmerksomhet i Norge, men den ble sendt på TV 2 på 1990-tallet.

## Handlingsreferat
Sett til en forstad kalt Columbus i Ohio, under president Ronald Reagan og hans administrasjon, bor Steven og Elyse Keaton. De er liberale tidligere hippier, som oppdrar deres tre barn: Alex (spilt av Michael J. Fox) og Mallory og Jennifer. Elyse, gift i 1964, er en uavhengig arkitekt og Steven, opprinnelig fra New York, er stasjonssjef for WKS - en lokal TV-stasjon.

Alex, den eldste av søskenflokken, er en ung republikaner som foretrekker Reagan-politikken, og utviser konservative holdninger. Mallory er en upolitisk og materialistisk ung kvinne, i kontrast til sin feministiske mor. Steven og Elyse får etter hvert også et fjerde barn sammen, Andrew, som ble født tidlig i 1985. Et tilbakevendende tema i løpet av hele TV-serien involverer Alex som forsøker å klekke ut forskjellige opplegg som involverer å tjene penger, noe som fører til ulike humoristiske problemer, og ender med at Alex ofte blir tvunget til å be om unnskyldning for hans påfunn.

## Roller
;Familien Keaton
* Meredith Baxter som Elyse Keaton
* Michael Gross som Steven Keaton
* Michael J. Fox som Alex P. Keaton
* Justine Bateman som Mallory Keaton
* Tina Yothers som Jennifer Keaton
* Brian Bonsall som Andrew "Andy" Keaton (sesong 5–7)

;Biroller
* Marc Price som Irwin "Skippy" Handelman
* Scott Valentine som Nick Moore (sesong 4–7)
* Tracy Pollan som Ellen Reed (sesong 4)
* Courteney Cox som Lauren Miller (sesong 6–7)

## Referanser


## Eksterne lenker
* 
* «Family Ties Online»
Subkutan terapi

**Subkutan**, forkortes ofte som **s.c.** eller **sc**, (fra lat. *sub* = under, *cutis* = hud), betyr under huden eller ført inn i underhuden (*subcutis*). Betegner vanligvis administrasjon av legemiddel som injeksjon eller infusjon til underhudsvevet. 

Utførelsen av subkutan injeksjon er enklere,  raskere og mindre smertefull enn ved intravenøs administrasjon.  Til sprøyten brukes en kort, tynn kanyle og kravene til desinfeksjon er ikke så strenge, slik at pasienten selv ofte kan foreta injeksjonen. Resorpsjonen og distribusjonen av legemiddelet fra underhudsvevet til resten av kroppen går langsommere enn ved intravenøs eller intramuskulær injeksjon. 

Det er viktig å variere innstikksted for å hindre varig skade i underhudsvevet, såkalt *fettvevsnekrose*.

## Bruksområde
Legemidler som typisk gis subkutant: 
*Insulin
*Antikoagulantia (Heparin)
*Adrenalin

Innen veterinærmedisin gis allergenekstrakter til hyposensibilisering («allergivaksine») subkutant, noe som gjør det mulig for dyreholderen selv å foreta injeksjon. 

En spesiell form er *intrakutan injeksjon*, hvor medikamentet settes i selve overhuden, epidermis, uten å penetrere. Denne teknikken brukes blant annet ved allergitester og BCG-vaksinasjon. 

## Se også

* Injeksjonsport
* Insulinpenn

## Eksterne lenker

*
Kanyle

En **kanyle** er en hulnål som sammen med en sprøyte brukes innen medisin til å sette inn eller ta ut væske fra menneske- eller dyrekroppen. Eksempler på anvendelsesområder er administrasjon av legemidler eller ernæring parenteralt og blodprøvetaking. Enden av kanylen er som regel slipt skarpt skrått, slik at den lett kan skjære seg med relativt lite smerter inn i vevet. Skråkuttet hjelper også å frigjøre en hudlapp som hjelper til å lukke såret når kanylen dras ut igjen. 

Dersom et legemiddel skal administreres over tid, benyttes ofte en intravenøs kanyle. Den består oftest av en hul metallinnerspiss omgitt av et plastytterrør. Metallinnerspissen brukes kun for å sette plastrøret under huden, og trekkes ut igjen når plastrøret er på plass.  

Ytre diameter kan angis på flere måter, mest vanlig er millimeter eller gauge.

## Referanser


## Eksterne lenker
*
Aksjonsgruppen mot sosial nød i Bergen

**Aksjonsgruppen mot sosial nød i Bergen** ble dannet i nov. 1994.  Flertallet i organisasjonen er trygdede eller sosialklienter. Et hovedformål er å øke sosialhjelpssatsene i Bergen, og på sikt få en statlig norm for sosialhjelp på nivå med standardbudsjettet til Statens institutt for forbruksforskning. Man vil også spre informasjon om hvem sosialklientene er, og årsaken til deres situasjon, for å få bukt med den betydelige stigmatisering av sosialklienter som finner sted.

Organisasjonen er medlem av Velferdsalliansen.
Isegran fort

**Isegran fort** er et fort beliggende på en 80 mål stor øy i Fredrikstad. Fortet omtales første gang i 1287 i islendingen Gottskalks annaler.

Øya Isegran stikker ut fra Kråkerøys østside og deler Glommas utløp i to, Østerelva og Vesterelva. Jarlen av Borgarsyssel, Alv Erlingsson, hadde en liten festning her bygget i tre og stein på slutten av 1200-tallet. Tømmerborgen ble ødelagt i 1287 av kongens store hærstyrke.

I dag er det ingen synlige spor av Alv Erlingssons festning, men restene av skansen ble bygget ut og ble en del av Fredrikstads forsvarsverker etter at byen ble etablert i 1567. Tårnet på Isegran ble bygd i tidsrommet 1674-1742, og senere betydelig restaurert. I 1670-årene ble Isegran forsterket for moderne krigføring, og admiral Peter Wessel Tordenskiold brukte det som en viktig base under den store nordiske krig. Isegran var fram til 1680 også landets eneste orlogshavn. På Isegran står for øvrig Fredrikstads eldste trebygning – det over 300 år gamle «Empirehuset».

Opprinnelsen til navnet «Isegran» er uklar, men det *kan* være en forvanskning eller avledning av *Île Grand*, fransk for *den store øya*.

## Referanser





## Litteratur
* *Isegran - Den prektige grandiose øya*, Fredrikstad museums småskrift nr. 3 ,1993
* Johansen, Lund, Stenseth, Øgar Svendsen (1999): *De annalibus Isegrani. Hendt på Isegran 1287-1997*

## Eksterne lenker

* «Isegran fort», fra Lokalhistoriewiki
* «Isegran», fra visitnorway.no
Ludwig Uhland

**Johann Ludwig Uhland** (født 26. april 1787 i Tübingen, død 13. november 1862) var en tysk, romantisk dikter, forfatter, professor, advokat og politiker.

Han studerte juss og språk/klassisk litteratur i perioden 1802–1808. Under et studieopphold i Paris (1810/1811) fordypet han seg i gamle, franske og tyske skriftsamlinger. I 1810-1814 arbeidet han som sekretær i Justisdepartementet, deretter som advokat i Stuttgart. I 1829 fikk han et professorat i tysk og litteratur i Tübingen. I perioden 1832-1838 arbeidet han som politiker. I 1850 reiste han tilbake til sin fødeby, Tübingen, og bodde der til sin død.

Uhland giftet seg med en svært rik kvinne i 1820, og kunne forfølge sine politiske og litterære ambisjoner uten økonomiske bekymringer. Han var spesielt opptatt av germanske sagaer, folkediktning og middelalderpoeten Walther von der Vogelweide. Uhland er mest kjent for sine romantiske dikt og historiske ballader, bl.a. «Roland», «Graf Eberhard», «Ich hatt' einen Kameraden» and «Der Wirtin Töchterlein».

Mange komponister har tonesatt hans dikt, blant andre Franz Schubert, Robert Schumann og Edvard Grieg.

## Referanser
Jimmy Hoffa

**James Riddle «Jimmy» Hoffa** (født 14. februar 1913, forsvunnet 30. juli 1975) var en amerikansk fagforeningsleder. Han var formann for lastebilsjåførenes fagforening, International Brotherhood of Teamsters, fra 1957 til 1971. Han hadde under denne perioden betydelig innflytelse i det amerikanske samfunnet. I 1975 forsvant Hoffa under mystiske omstendigheter og det er viden antatt at han ble myrdet. Det siste stedet man vet at han ble sett var på parkeringsplassen til restauranten Machus Red Fox i delstaten Michigan i USA.

Hoffa ble født i Brazil i Indiana som sønn av en fattig gruvearbeider. Faren døde da han var ung, og Hoffa kunne ikke fortsette på skolen. Han flyttet til Michigan for å arbeide i et varelager. Han var en naturlig leder og var opptatt av den dårlige behandlingen av arbeidere. I 1933, 20 år gammel, var han med på å organisere sin første streik blant arbeiderne som lastet og losset matvarer fra lastebilene.

Hoffa avanserte raskt i fagforeningen Teamsters, som organiserte lastebilsjåfører i Midtvesten og deretter nasjonalt.

I 1964 ble han dømt til 15 års fengsel for bestikkelser. Han ble benådet av president Richard Nixon i 1971 på betingelse av han ikke deltok i fagforeningsaktiviteter i ti år og ble løslatt etter sju år i fengsel. Hoffa planla å gå til sak for å få opphevet denne betingelsen da han forsvant i 1975. Han skulle møte to medlemmer av mafiaen da han forsvant og det antas at han ble bortført og myrdet av mafiaen.

Hoffa var far til James P. Hoffa, dagens leder av Teamsters.

Hans liv og død ble skildret av Jack Nicholson i filmen *[[Hoffa]]* fra 1992.

## Referanser


## Eksterne lenker
* 
* 
*
Kevin Heffernan

**Kevin Heffernan** (født  i West Haven i Connecticut) er en amerikansk skuespiller og komiker. Han er medlem av komikergruppen Broken Lizard, som er mest kjent for å ha medvirket i filmkomedier. I hans siste film, *[[The Dukes of Hazzard (film)|The Dukes of Hazzard]]*, ble han ikke kreditert som Broken Lizard-medlem.

## Filmografi

## Eksterne lenker
*
Aktbo

**Aktbo** er en organisasjon som ble stiftet i 2002. Dens formål er å bistå vanskeligstilte på boligmarkedet.

Aktbo er medlem av Velferdsalliansen.

## Eksterne lenker
*
Aleneforeldreforeningen

**Aleneforeldreforeningen** (forkortet til **Affo**) er en norsk medlemsorganisajon for aleneforeldre som ble stiftet i 1966.

Foreningen arbeider for at barn i aleneforeldrefamilier skal få gode oppvekstvilkår, samt å spre kunnskap og opplysning om sosialpolitiske, økonomiske, familierettslige og kulturelle spørsmål, og styrke aleneforeldrefamilienes økonomi. 

AFFO har lokallag flere steder i landet. Foreningen har en medlemsavis, *AFFOposten*, som kommer ut fire ganger årlig.

## Se også
* Foreningen 2 Foreldre

## Referanser


## Eksterne lenker
* Hjemmeside
Michelob Ultra Open at Kingsmill

**Michelob Ultra Open at Kingsmill** er en golfturnering på LPGA-touren som arrangeres hvert år i mai på Kingsmill Resort &&nbsp;Spa i Virginia. Turneringens siste runde spilles tradisjonelt på den amerikanske morsdagen, den andre søndagen i mai.

Turneringen, som ble opprettet i 2003, har en av de største premiepottene på LPGA-touren. Av denne og andre grunner trekker den derfor et meget sterkt startfelt, og den regnes ofte av spillerne og pressen som «den femte ''major''-turneringen». Den spilles over fire dager og 72 hull.

Tittelsponsor er ølmerket Michelob Ultra og moderselskapet Anheuser-Busch.

## Vinnere

## Eksterne lenker
*
HSBC Women’s World Match Play Championship

**HSBC Women's World Match Play Championship** er en golfturnering på den amerikanske LPGA-touren. Turneringen ble arrangert for første gang 30. juni til 3. juli 2005 på Hamilton Farm Golf Club i Gladstone i New Jersey. Det var den første matchspillturneringen på LPGA-touren på 50 år. Startfeltet består av 64 spillere og velges fra og med 2006 ut fra verdensrankingen i golf. Dette var også hensikten i 2005, men fordi verdensrankingen for damer da ennå ikke var trådt i funksjon, ble spillerne valgt ut på annen måte.

## Vinnere

## Eksterne lenker
* 
* Side på LPGA.com
Phil Rudd

**Phillip Hugh Norman Rudd** (født **Phillip Hugh Norman Witschke Rudzevecuis** den 19. mai 1954 i Melbourne i Australia) er trommeslager i hardrockbandet AC/DC. Han spilte i bandet først fra 1975 til 1983, så 1994 til 2015, så igjen fra 2018. Han bruker SONOR-trommer og Paiste-cymbaler.

Rudd spilte i flere forskjellige band i Melbourne før han ble med i The Colored Balls med det som skulle bli vokalisten i Rose Tattoo, Angry Anderson. Senere skiftet de navn til Buster Brown, og de lanserte albumet *Something to Say* før Rudd forlot bandet på midten av 1970-tallet. Han ble da med i AC/DC, og tilpasset seg raskt bandets profil. Rudd tok dødsfallet til vokalist Bon Scott i 1980 tungt, men fortsatte i AC/DC fram til han forlot dem under innspillingen av albumet *[[Flick of the Switch]]* i 1983. Han hadde fullført sitt bidrag til albumet, og selv om trommeslageren B.J. Wilson ble innleid for å fullføre innspillingen, ble kun Rudds trommespor benyttet på utgivelsen.

Rudd ble sparket fra bandet på grunn av sine problemer med alkohol, samt en voksende konflikt mellom ham og rytmegitarist Malcolm Young, som til slutt ble fysisk. Etter å ha forlatt AC/DC, trakk Rudd seg tilbake til New Zealand, der han kjøpte et helikoptercharterfirma. Det er antatt at han valgte akkurat New Zealand framfor Melbourne var på grunn av hans høye profil i hjemlandet. AC/DC-fans kjørte ofte gjennom gatene der Rudd tidligere hadde bodd og spurte folk der hvor han holdt til.

Om perioden da han ikke var med i AC/DC har Rudd uttalt «jeg kjørte racerbiler, fløy helikopter, ble bonde og plantet en avling. Jeg bodde i New Zealand som var flott; stille og rolig og ingen som forstyrret meg». Rudd fortsatte også med trommespillet «når jeg ønsket det, ikke når jeg måtte», og han bygde sitt eget studio.

Da AC/DC dro på turné i New Zealand i 1994 ringte de Rudd for å høre om han ønsket å jamme med dem. Rudd bestemte seg for å bli med, og har vært bandets trommeslager siden.

Etter at han returnerte til bandet har Rudd spilt på albumene *[[Ballbreaker]]*, *[[Stiff Upper Lip]]*, *[[Black Ice (album)|Black Ice]]* og *[[Rock or Bust]]*.

## Referanser


## Eksterne lenker
* 
*
Samsung World Championship

**Samsung World Championship** er en golfturnering på LPGA-touren som finner sted hvert år i oktober. Elektronikkselskapet Samsung har vært tittelsponsor siden 1995.

## Vinnere

## Eksterne lenker

* Om turneringen på LPGA.com
Canadian National Railway

**Canadian National Railway Company** (**CN**, fransk: *Compagnie des chemins de fer nationaux du Canada*) er et canadisk jernbaneselskap. Selskapet ble grunnlagt i desember 1918 som et statlig foretak for å nasjonalisere flere konkursrammede jernbaner i Canada. 28.&nbsp;november 1995 ble selskapet privatisert.

CN er idag Canadas eneste transkontinentale jernbaneselskap, med linjer fra Nova Scotia til Britisk Columbia. Det har også betydelige baner i det sentrale USA langs Mississippi fra De store sjøer til Mexicogulfen.

Selskapet har hovedkontor i Montréal i Quebec.

## Referanser


## Eksterne lenker
*
Thomas Hinman Moorer

**Thomas Hinman Moorer** (født 9. februar 1912, død 5. februar 2004) var en amerikansk admiral som var både sjef for den amerikanske marinen (*Chief of Naval Operations*) og amerikansk forsvarssjef (*[[Chairman of the Joint Chiefs of Staff]]*).

Han ble født i Mount Willing i Alabama, som sønn av en tannlege. Faren oppkalte ham etter sin favorittprofessor ved Atlanta-Southern Dental College, dr. Thomas Hinman. En av USAs største tannlegekonferanser, som holdes årlig i Atlanta, er også oppkalt etter Hinman. Moorer vokste opp i Eufaula, Alabama, og gikk inn i marinen, hvor han fullførte befalsskolen i 1933. Han ble deretter utdannet som marineflyver ved Pensacola Naval Air Station, og var knyttet til flyskvadroner basert på hangarskipene «Langley», «Lexington» og «Enterprise».

Admiral Moorer var øverstkommanderende for både USAs stillehavsflåte (CINCPAC) og USAs atlanterhavsflåte, som den første marineoffiser til å kommandere begge flåtene. Mellom 1967 og 1970 var han sjef for den amerikanske marinen, på et tidspunkt Vietnamkrigen var på sitt mest intense, og deretter var han fra 1970 til 1974 generalstabssjef.

I 1972 mottok Moorer *[[Gray Eagle Award]]*, og innehadde utmerkelsen til sin pensjonering i 1974. Samme år mottok han også Storkorset av St. Olavs Orden.

## Referanser


## Eksterne lenker
* http://www.defenselink.mil/releases/2004/nr20040205-0327.html
* https://web.archive.org/web/20041205090513/http://www.newtotalitarians.com/InMemoryOfAdmThomasMoorer.html
CNR

**CNR** kan vise til:

* China Railways
* Canadian National Railway
* Canadian Natural Resources
* Conseil national de la Résistance
* Consiglio Nazionale delle Ricerche
* Canargo
Amazig Kultur Organisasjon i Norge

**Amazig Kultur Organisasjon i Norge** arbeider for å bevistgjøre berbere i Norge. Mazig er navnet på urbefolkningen i Nord-Afrika, bedre kjent som berbere. Det er ca. 8000 berbere i Norge.
De har innformasjonsvirksomhet rettet mot likestilling, arbeidsmarked, søknadsskriving og voksenopplæring. 
Foreningen har også tiltak rettet mot barn og unge med blant annet leksehjelp, utdanningsmuligheter, aktiviteter og opplysningsvirksomhet mot narkotika og kriminalitet.

Foreningen er medlem av Velferdsalliansen.
European Anti Poverty Network

**European Anti-Poverty Network** (EAPN) er et nettverk av NGO-er og grupperinger som arbeider av og for Europas 68 millioner fattige (Norge har 400000 i tillegg), og som har kamp mot fattigdom og sosial ekskludering i medlemsstatene i Den europeiske union (EU) som sitt hovedarbeidsområde. EAPN er et nettverk av 19 nasjonale nettverk av frivillige som arbeider på grasrota i kampen mot fattigdom i sine egne land.

EAPN har konsultativ status overfor Europarådet (45 land – menneskerettigheter) og er en av grunnleggerne av plattformen av Europeiske NGO'er som arbeider innen det sosialpolitiske felt. EAPNs styre består av representanter fra de ulike nettverkene og brukerorganisasjoner som arbeider i et vidt spekter av medlemsland.

EAPNs kjernemål:
* å sette kampen mot fattigdom og sosial ekskludering på den politiske agenda i EU
* fremme og forsterke effektiviteten på tiltak som kan bekjempe fattigdom og sosial inkludering.
* å drive interessepolitisk arbeid for og sammen med mennesker og grupperinger som er rammet av fattigdom og sosial ekskludering. Som en del av denne målsettingen har EAPN inkludert likestilling og antirasisme/diskriminering i sitt arbeid.

Velferdsalliansen i Norge er medlem av EAPN.

## Eksterne lenker
*
Puerto Rico (brettspill)

**Puerto Rico** er et tysk brettspill utviklet av Andreas Seyfarth. Det ble først utgitt i 2002 av Alea i Tyskland. Rio Grande Games oversatte spillet til engelsk samme år. Spillerne er plantasjeeiere på øyen Puerto Rico på 1500-tallet. Målet med spillet er å oppnå flest seierspoeng, hovedsakelig ved å sende varer hjem til Europa og ved å bygge bygninger.

*Puerto Rico* er utviklet for tre til fem spillere, men det eksisterer offisielle regler for en variant med kun to spillere. Det har kommet ut en offisiell ekspansjon til spillet som legger til ekstra bygninger som kan bli byttet ut med de originale. Det finnes også mange mindre uoffisielle utvidelser og varianter til spillet. I februar 2004 gav Andreas Seyfarth ut et separat kortspill, *[[San Juan (spill)|San Juan]]* basert på *Puerto Rico*.

## Eksterne lenker
* Regler på norsk (PDF) 
* Om Puerto Rico på brettspill.no
* Om Puerto Rico på boardgamegeek.com
* Tropic Euro  – online tilpasning av Puerto Rico
Hermansverk

**Hermansverk** er et tettsted i Sogndal kommune i Vestland, tidligere Sogn og Fjordane. Stedet var også fylkeshovedstad i Sogn og Fjordane frem til fylkesreformen, og ligger på nordsiden av Sognefjorden. Stedet har fått navn etter kjøpmannen Herman Brun, som virket her i 1840-årene. Tettstedet hadde  innbyggere per 1. januar .

Stedet var også, frem til kommunesammenslåingen av Sogndal, Balestrand og Leikanger den 1. januar 2020, administrasjonssenter i Leikanger kommune.

**Hermansverk/Leikanger** er tettstedsnavnet, da Hermansverk har vokst sammen med bygden Leikanger. Tettstedet har  innbyggere per 1. januar . All administrasjon for stat og fylkeskommune ble samlet på Hermansverk da Fylkeshuset åpnet her i 1989. Som sentrum i en av landets fruktkommuner er Hermansverk samlingspunkt for mye av frukthandelen i Sogn.

Njøs frukt- og bærsenter, som forsker på bær og frukt, ligger også her. I 1919 bygde Halvard Drægni en konservesfabrikk. Denne ble overtatt av Lerum AS i 1982, men senere lagt ned. Like ved har Skald forlag i dag sitt hovedkontor. Oppe i lia ovenfor Hermansverk ligger  Henjatunet, et klyngetun med 6 gardsbruk.

## Referanser


## Eksterne lenker
* Sognafrukt.no sitt nettkamera med utsikt mot Hermansverk sentrum
* Henjatunet på Sognafrukt.no
Adewale Akinnuoye-Agbaje

**Adewale Akinnuoye-Agbaje** (født 22. august 1967) er en britisk skuespiller og tidligere modell. 

Akinnuoye-Agbajes foreldre er fra Nigeria, men de flyttet til London i England, der han ble født. Han har fire søstre og snakker flere språk flytende, inkludert engelsk, italiensk, yoruba (språket til foreldrenes stamme) og swahili. Han har mastergrad innen jus fra University of London, og han er en praktiserende buddhist. Navnet hans kan brytes ned til følgende mening: *Ade* – kronen, *wale* – har kommet hjem, *Akin* – kriger, *nuoye* – som er høvding, *Agbaje* – fremgang og rikdom.

Han er mest kjent for rollen som den kriminelle «Simon Adebisi» i HBOs fengselsserie *[[Oz]]*, samt rollen som Mr. Eko i den andre sesongen av *[[Lost]]*. Han har også spilt i filmer som *[[Ace Ventura: Naturen kaller]]*, *[[Congo (film)|Congo]]*, *[[Mumien vender tilbake]]*, *[[Hvem var Jason Bourne (film)|Hvem var Jason Bourne]]* og *[[Get Rich or Die Tryin']]*.

## Filmografi

## Referanser


## Eksterne lenker
* 
* Et intervju med Adewale Akinnuoye-Agbaje interview  på Tavis Smiley show
Holger Nielsens Metode

***Holger Nielsens Metode*** var et norsk humorprogram for ungdom som ble sendt på NRK Radio fra 1999 til 2003. Programmet gikk alle hverdager mellom 06 og 09 på P3.

Programmet ble skapt av Kari Slaatsveen og Petter Wilhelm Schjerven, og redaksjonen omfattet gjennom årene blant andre Thomas Numme, Steinar Sagen, Kristopher Schau, Bjarte Tjøstheim, Tore Sagen, Espen Omdahl, Vera Micaelsen, Liv Gulbrandsen, Harriet Karoliussen, Christine Koht og Janne Rønningen. Slaatsveen og Steinar Sagen ledet sendingene, mens Schjerven produserte og bidro med ideer, stemme og innhold.

*Holger Nielsens Metode* sendte siste gang fredag 6. juni 2003.

## Noen høydepunkter
* Knut Bruun, mannen som hørtes ut som han kjørte over en ferist når han snakket
* Assim Assim Gulbrandsen, sensuell lingvist fra Portugal som ikke likte å snakke om sex
* Kringkastingssjefen og Frk. Bibbel i heisen
* Steinar har regien
* Fobias Lund, som bodde i en skinnpung oppe i et tre og hadde Eva Knardahl komplett på LP
* Stygge farger på radio
* Ord for dagen
* Radiohørespillet Nynnerne, etter en roman av August August Copland
* Steinar og Kari snakker om sex
* Lasse Kolstad-klubben

## Referanser
 

## Eksterne lenker
* Arkivert nettside
* P3 20 år: Holger Nielsens metode
New York Public Library

**New York Public Library** (**NYPL**) er det kommunale folkebiblioteket i New York. Det regnes som et av verdens fremste bibliotek og eier blant annet Gutenbergbibelen og *[[Philosophiæ naturalis principia mathematica]]* av Isaac Newton.

Bibliotekets hovedbygning ligger langs Fifth Avenue sentralt i Midtown på Manhattan. Den sto ferdig i mai 1911, og regnes som et høydepunkt innen byggestilen kjent som Beaux-Arts.

## Eksterne lenker
*
Peter Waterhouse

**Peter Waterhouse** (født 24. mars 1956 i Berlin) er en østerriksk forfatter, oversetter og lyriker.

## Liv
Peter Waterhouse er sønn av en engelsk offiser og en østerriksk mor, og vokste opp i Tyskland, England og Singapore. Han bor i Wien.

Waterhouse gikk på domsgymnasiet i Verden i Niedersachsen, og tok sin Matura i Østerrike i 1975. Deretter studerte han germanistikk og anglistikk ved Universität Wien, med et kort opphold ved University of Southern California i Los Angeles i 1981–1982. Han tok magistergraden i 1982, og tok doktorgraden ved Universität Wien i 1984 med en avhandling om Paul Celans diktning.

Peter Waterhouse har utgitt et tyvetalls bøker; han skriver blant annet eksperimentell lyrikk, og er dessuten aktiv som oversetter fra engelsk og italiensk til tysk. Pr. 2006 arbeider han med en tysk utgave i ni bind av Andrea Zanzottos verk.

Han har mottatt en rekke tyske og østerrikske litteraturpriser.

Til norsk finnes oversatt *Menz* (*Mennsk*, Oktober, 2004) og *Blumen* (*Blomster*, Gasspedal, 2005), begge ved Arild Vange.

## Verker
* *Auf dem Weg zum "Kunst-Freien"*, Wien 1984
* *Menz*, Graz 1984
* *Besitzlosigkeit, Verzögerung, Schweigen, Anarchie*, Graz 1985
* *Passim*, Reinbek bei Hamburg 1986
* *Das Klarfeld Gedicht*, Berlin 1988
* *Diese andere Seite der Welt*, Graz [o.a.] 1989 (med Margit Ulama)
* *Sprache, Tod, Nacht, außen*, Reinbek bei Hamburg 1989
* *Kieselsteinplan für die unsichtbare Universität*, Berlin 1990
* *Blumen*, Wien [o.a.] 1993
* *Verloren ohne Rettung*, Salzburg [o.a.] 1993
* *Die Schweizer Korrektur*, Basel 1995 (med Durs Grünbein og Brigitte Oleschinski)
* *E 71*, Salzburg [o.a.] 1996
* *Die Geheimnislosigkeit*, Salzburg [o.a.] 1996
* *Im Genesis-Gelände*, Basel [o.a.] 1998
* *Lobreden auf den poetischen Satz*, Göttingen 1998 (med Robert Gernhardt og Anne Duden)
* *Prosperos Land*, Salzburg [o.a.] 2001
* *Von herbstlicher Stille umgeben wird ein Stück gespielt*, Weil am Rhein [o.a.] 2003
* *Die Nicht-Anschauung*, Wien [o.a.] 2005

## Som utgiver
* Inger Christensen: *Ein chemisches Gedicht zu Ehren der Erde*, Salzburg [o.a.] 1997
* *Halbe Sachen*, Wien [o.a.] 2004 (med Olaf Kutzmutz)

## Oversettelser
* Michael Hamburger: *Aus einem Tagebuch der Nicht-Ereignisse*, Wien [o.a.] 2004
* Michael Hamburger: *Baumgedichte*, Wien [o.a.] 1997
* Michael Hamburger: *Die Erde in ihrem langen langsamen Traum*, Wien [o.a.] 1994
* Michael Hamburger: *In einer kalten Jahreszeit*, Wien [o.a.] 2000
* Michael Hamburger: *Todesgedichte*, Wien [o.a.] 1998
* Michael Hamburger: *Traumgedichte*, Wien [o.a.] 1996
* Michael Hamburger: *Das Überleben der Erde*, Wien [o.a.] 1999
* Gerald Manley Hopkins: *Journal*, Salzburg [o.a.] 1994
* Norman Lewis: *Neapel '44*, Wien [o.a.] 1996

## Referanser


## Litteratur

* Guntram Vesper: *Peter Waterhouse*, Moos [o.a.] 1987
* *Peter Waterhouse*, München 1998

## Eksterne lenker

* 
* Waterhouse reading a poem
Electric Boat

**Electric Boat** er en avdeling i General Dynamics og en stor leverandør av undervannsbåter og relaterte produkter til den amerikanske marinen. Foretakets hovedanlegg er et verft i Groton i Connecticut og en fabrikk i Quonset Point i Rhode Island.

Electric Boat ble grunnlagt i 1899 av Isaac Rice for å bygge undervannskonstruksjonen til John Philip Holland. Under første verdenskrig bygget foretaket 85 ubåter og 722 ubåtjagere for den amerikanske marinen. Etter krigen ble det ikke bestilt en ny båt før i 1934. Under annen verdenskrig ble det bygget 74 ubåter og 400 motortorpedobåter.

Etter annen verdenskrig spilte Electric Boat en viktig rolle i konstruksjonen av moderne ubåter. Den første atomdrevne ubåten, USS «Nautilus», ble sjøsatt i 1954, og den første ballistiske missilubåten, USS «George Washington», i 1959. Ubåter av Ohio-, Los&nbsp;Angeles-, Seawolf- og Virginia-klassene er også konstruert av Electric Boat.

## Eksterne lenker
*
Cristie Kerr

**Cristie Kerr** (født 12. oktober 1977, i Miami, Florida) er en amerikansk golfspiller på LPGA-touren. 

## Karrieren som amatør
Kerr begynte å spille golf da hun var åtte år gammel. Hun hadde en meget god amatørkarriere og ble kåret til årets spiller av American Junior Golf Association i 1996. Samme år deltok hun i Curtis Cup og ble beste amatør i US Women's Open.  Av de siste 25 turneringene hun spilte som amatør, vant hun 22.

## Karrieren som profesjonell
Hun ble proff i 1996, og spilte på rekrutteringstourene Futures Tour og Players West Tour, før hun på høsten spilte LPGA-tourens kvalifiseringsskole.  Der ble hun nr. 6, noe som ga full spillerett på LPGA-touren for 1997-sesongen.  Svake plasseringer gjorde at hun måtte tilbake til kvalifiseringsskolen høsten 1997.  

Karrieren gikk i rykk og napp med sporadiske topp-10-plasseringer. I 1999 la hun om kostholdet.  Vekten hadde skaffet henne ryggplager, men etter hvert som kiloene forsvant, forsvant også ryggplagene.  Og dermed kom resultatene; i 2000 var hun nr. 15 på pengelisten.  Den første seieren kom i 2002.  Den første majorseieren kom i 2007, i U.S. Women's Open.  I alt har Kerr 14 seire på LPGA-touren.

Cristie Kerr spilte Solheim Cup i 2002, 2003, 2005, 2007 og 2009.

## Seire
* 2002 Longs Drugs Challenge
* 2004 LPGA Takefuji Classic, ShopRite LPGA Classic, State Farm Classic
* 2005 Michelob ULTRA Open at Kingsmill, Wendy's Championship for Children
* 2006 Franklin American Mortgage Championship, Canadian Women's Open, John Q. Hammons Hotel Classic
* 2007 **[[U.S. Women's Open]]**
* 2008 Safeway Classic
* 2009 Michelob Ultra Open at Kingsmill
* 2010 State Farm Classic, **[[LPGA Championship]]**

## Eksterne lenker
* 
* 
* Biografi fra about.com
Queens Borough Public Library

**Queens Borough Public Library** (**QBPL**) er det offentlige biblioteket for bydelen Queens i New York. Siden opprettelsen av det første folkebiblioteket i Queens i 1858 er QBPL blitt et av de største offentlige bibliotekene i USA, med 63 lokale avdelinger over hele bydelen. Etter størrelse på samlingen er QBPL det nest største biblioteket i landet.

Ettersom en stor andel av bydelens befolkning er immigranter, er mye av bibliotekets samling på andre språk enn engelsk, spesielt spansk.

## Eksterne lenker
*
Christian Richardt

**Christian Richardt** (født 25. mai 1831 i København, død 18. desember 1892 i Vemmetofte) var en  dansk prest, dikter og høyskoleleder (1831&ndash;1892). Han ble student i 1848 og teologisk kandidat i 1857. Allerede mens han studerte ble han kjent som dikter, han skrev dikt og skuespill. Etter fullført utdannelse drog han på en lengre utenlandsreise og besøkte blant annet Palestina. Fra 1866 til 1871 var han forstander på Tune Højskole. I 1872 ble han så kapellan i Store Heddinge, i 1876 sokneprest i Ørsted på Fyn og i 1886 sokneprest i Vemmetofte på Sjælland, hvor han ble til han døde i 1892.

Richardt har skrevet librettoen til operaen «Drot og marsk».
## I Norsk Salmebok
Hans mest kjente dikt er salmen *[[Alltid freidig]]*, som opprinnelig var en del av syngespillet «Tornerose» som han gav ut i 1868. Etter at ridderen har forsert tornehekken og er på vei inn i slottet, synger han denne sangen som han lærte som væpner. Den er tatt inn i *[[Norsk Salmebok (1985)|Norsk Salmebok]]* som nr. 416. To andre av hans tekster har også fått plass i Norsk Salmebok. Det er nr. 338, *[[Du som freden meg forkynner]]* og nr. 663, *[[Du som veien er og livet]]*. Han er også representert med fire salmer i *[[Norsk salmebok 2013]]*.

## Referanser


## Kilder
* Ivar Holsvik: *Salmediktere i våre salmebøker* 1950 side 117 – 121 «Ernst Christian Richardt»
* Anne Kristin Aasmundtveit: *Biografisk leksikon til Norsk Salmebok og Norsk Koralbok* 1995 side 94, nr. 436 «Richardt, Ernst Christian»

## Eksterne lenker
* Kalliope Dikt, etc.
* Biografi på Arkiv for dansk litteratur
* Dansk biografisk Lexikon / XIV. Bind. Resen – Saxtrup /
Under nullpunktet

***Under nullpunktet*** er Bret Easton Ellis' første roman. Den ble publisert i 1985.

## Handling

Boken har fått tittel etter Elvis Costellos sang «Less Than Zero». Handlingen følger livet til Clay, en rik, ung student ved college, som har kommet tilbake til hjembyen Los Angeles i vinterferien. Igjennom store deler av romanen tilbringer han tiden på fest, der han tar narkotika med vennene sine fra området. I løpet av denne perioden må han velge mellom å starte opp forholdet sitt til Blair igjen eller ikke, men han er usikker på sine følelser. I mellomtiden har Clay one night stands med enkelte andre, og forholdet med Blair går nedover. Samtidig forsøker han også å finne ut hvorfor kompisen Julian har så lite kontakt med ham, og finner ut at Julian har blitt prostituert og avhengig av narkotika. Dette, sammen med andre merkelige hendelser som hender i handlingens forløp, fører til at Clay blir påvirket av de umoralske menneskene rundt ham. En hendelse som forstyrrer ham stort er da en av de andre viser en snuff film på en fest og han virker å være den eneste som blir brydd av det. Til slutt fører det hele til at han forlater Los Angeless, muligens for aldri å komme tilbake.

## Kritikker
Romanen blir ofte kritisert for å mangle detaljer, en løs handling og en matt og trist personutvikling. Andre mener imidlertid at dette er en viktig del av historien, da den viser meningsløsheten og tomheten til figurene.

## Filmatisering
:*Hovedartikkel: *Snø i Beverly Hills''.
Romanen ble filmatisert i 1987 av 20th Century Fox. Filmen hadde Andrew McCarthy i hovedrollen, og Jami Gertz, Robert Downey jr. og James Spader medvirket også. En da ukjent Brad Pitt opptrådte som statist. Filmen har en tydelig holdning mot narkotika, og viser mer til dette enn tomheten til figurene fra romanen.

## Referanser
Attica (New York)

**Attica** er en kommune i Wyoming County i New York. Ved folketellingen i 2000 var det 6028 innbyggere. Kommunen ble grunnlagt i 1811 og er best kjent for fengselet Attica Correctional Facility.

## Referanser


## Eksterne lenker
*
Olaf Peder Monrad

**Olaf Peder Monrad** (født 13. februar 1849 i Christiania, død 1. mai 1920 i København) , prest, dikter, forfatter og foredragsholder, sønn av professor Marcus Jacob Monrad, far til operasangerinne og forfatter Cally Monrad.

## Biografi
Tok teologisk embedseksamen 1873 ved Universitetet i Christiania (Oslo) og studerte derefter et års tid i København estetikk og kunsthistorie. 1874—79 var han res. kapellan hos sognepresten i Gran på Hadeland, ble 1879 utnevnt til sogneprest til Sandø på Sunnmøre, hvor han var  til 1884, da  han ble sogneprest til Vang   i   Valdres. 1890-1902 var han res. kapellan til Sigdal.

Derefter bodde han i København, syslet med frie studier, særlig i religionsfilosofi, samt med egne litterære arbeider. I mange år var han medarbeider i det tyske, kirkelig-religiøse, kulturprotestantiske tidsskriftet «Die Christliche Welt». Monrad har utgitt en del bøker m.v., deriblant diktsamlingen «Norges Dag. Aaben Redegjørelse til min Ven Folkehøiskolaren» , minneskriftet «En liden Krands til Luthers Minde (i Anledning af 400-Aarsfesten)»  samt to biografier, over (1) «Biskop Johan Christian Heuch skildret som personlighed» og, kun på tysk, (2) «Sören Kierkegaard. Sein Leben und sein Werk», Jena 1909, som i sin tid nådde et stort publikum i Tyskland.

Ved siden af sine litterære sysler var Monrad en meget benyttet foredragsholder rundt i Skandinavia. I sine populærvidenskapelige foredrag gjorde han mye for å gjøre et nordisk publikum kjent med åndsstrømninger og personligheter i Norge.

## Referanser
Brooklyn Public Library

**Brooklyn Public Library** (**BPL**) er det offentlige biblioteket for bydelen Brooklyn i New York. Det er det femte største folkebiblioteket i USA.

BPL ble sanksjonert av den lovgivende forsamlingen i New York 1. mai 1892. Bydelsutvalget vedtok deretter opprettelsen av biblioteket 30. november 1896. Mellom 1901 og 1923 donerte filantropen Andrew Carnegie 1,6 millioner dollar.

Hovedbygningen, *Central Library*, ligger ved Prospect Park, utenfor Grand Army Plaza der Eastern Parkway møter Flatbush Avenue. Bygningen ligner en åpen bok, med ryggen ved hovedinngangen og omslaget langs de to avenyene. Byggearbeidene begynte i 1912 og var fullført i 1941. Biblioteket åpnet 1. februar 1941. Hovedbygningen fikk betegnelsen landemerke av New York City Landmarks Preservation Commission i 1997.

I tillegg til hovedbygningen har BPL et stort næringslivsbibliotek, *Business Library*, som ligger på Cadman Plaza West i Brooklyn sentrum, og 58 lokale avdelinger.

## Eksterne lenker
*
Nordenfjeldske Dragonregiment

**Nordenfjeldske Dragonregiment** (forkortet **NDR**) var en avdeling i det norske kavaleriet opprettet 12. mars 1701 og nedlagt i 1995.  Opprettelsen var som følge av «kgl Approbasjon af 12st Marts 1701».  Nedleggelsen var som følge av omstillinger i Forsvaret.

Regimentet har hatt en rekke ulike navn gjennom tidene:
* 1701: *Dragoner Nordenfjelds*, deretter *Nordenfjeldske Dragonkorps* og *Trondhjemske Dragonkorps*
* 1711: *Trondhjems Dragonregiment*
* 1715: *Nordenfjeldske Dragonregiment*
* 1783: *Trondhjemske Dragonregiment*
* 1811: *Trondhjems Dragonkorps*
* 1818: *Trondhjemske Ridende Jegercorps*
* 1889: *Trondhjemske Kavalerikorps*
* 1911: *Nordenfjeldske Dragonregiment*
* 1930: *Trøndelag Dragonregiment*
* 1987: *Nordenfjeldske Dragonregiment*

Etter omorganiseringen i 1811 besto det norske kavaleriet av tre regiment: Akershusiske ridende jegerkorps med kompanier i Østfold og Nes/EIdsvoll; Søndenfjeldske Dragonregiment med kompanier i Romerike, Hedmark og Toten; og Trondhjems Dragonkorps med kompanier i Skogn, Stjørdal, Verdal og Strinda.

Fra 1768 til 1810 bestod dragonregimentet av Sparbuske, Bynesske, Strindske, Værdalske, Skognske, Inderøske, Melhuske og Stjørdalske kompani.

Regimentet møtte Armfeldts soldater i 1718, og under Napoleonskrigene gjorde regimentets dragoner innfall inn i Jämtland i 1808.  Under Verdalsraset i 1893 deltok soldater fra regimentet aktivt i redningsarbeidet.  I 1905 var regimentet på plass ved grensen mot Sverige i tilfelle svenskene skulle motsette seg unionsoppløsningen.  I april 1940 kom regimentet i kamp med tyske styrker på Innherred.

Under forberedelsene til Riksforsamlingen i 1814 valgte dragonkorpset, på samme måte som øvrige militæravdelinger, to medlemmer av Den grunnlovgivende forsamling: premierløytnant Frederik Heidmann og kvartermester Petter Johnsen Ertzgaard.

Dragonregimentet hadde fra 1701 sitt standkvarter på Steinkjersannan, men fra 1884 ble virksomheten overført til Rinnleiret.  En stor utbygning av staller, verksteder og brakker fulgte.

Regimentet leverte avdelinger til Brigade 12.  Fra 1980 til 1990 stilte de en stridsvogneskadron, deretter en panserbataljon og en oppklaringseskadron fram til nedleggelsen i 1995.

## Sjefer for regimentet
* 1711-1714: Johan Wilhelm von Øtken
* 1719-1730: Peter Nicolay Motzfeldt
* 1730-1749: Jacob Matheson
* 1749-1750: Christian Frantzen Harboe
* 1776-1786: Caspar Hermann von Krogh

## Referanser


## Eksterne lenker
* Nordenfjeldske Kavalerimuseum
Otto Benzon

**Otto Benzon** (født 1856, død 1927) var en dansk forfatter, dramatiker og medicinalfabrikant.
Han var en god venn av Edvard Grieg og lot Grieg bruke 11 av sine dikt til sine sanger (opus 69, opus 70 og «To a Devil»).

## Bibliografi
* *A Regular scandal* (1886, drama)
* *Sportsmænd* (1891, drama)
* *Anna Bryde* (1894, drama)
* *Surrogater* (1896, drama)
* *Moderate Løjer* (1900, drama)
* *Tilfældigheder* (1905, drama)
* *En Skandale* (1906)
* *Forældre* (1907)
* *Provisorisk* (1907)
* *Frie Hænder* (1908)

## Referanser


## Eksterne lenker
*
Grense- og immigrasjonsetaten

**Grense- og immigrasjonsetaten** (***Border and Immigration Agency***) er en gren av det britiske indredepartementet, Home Office, med ansvar for immigrasjon til Storbritannia, asylsøknader og anerkjennelse av flyktninger, nasjonalitet og statsborgerskap og deportasjon av illegale immigranter og personer som bryter utlendingsbestemmelsene. Hovedkontoret ligger i Croydon i London. Grense- og immigrasjonsetaten blir innlemmet i UK Border Agency 1. april 2008.

## Eksterne lenker
*
Less Than Zero

**Less Than Zero** har flere betydninger:
*Originaltittelen på Bret Easton Ellis første roman, ***[[Under nullpunktet]]***
*Originaltittelen på filmen basert på Bret Easton Ellis første roman, ***[[Snø i Beverly Hills]]***
Didrik Grønvold

**Didrik Hegermann Grønvold** (1855–1928) var en norsk skolemann, museumsbestyrer og forfatter. Grønvold var musikkanmelder i Bergenspressen i 1882–1895. Han etterlot seg en rekke artikler, dikt, skuespill og romaner. Grønvold arbeidet for opprettelsen av et folkemuseum på Domkirkeodden ved Hamar. Han samlet selv mange av gjenstandene og bygningene som finnes der.

## Bibliografi
* Storstadgutterne, 1885
* Fru Ørn : skuespil i 4 akter, 1884
* Af kopistens papirer, 1887 
* Paa reisefod og hjemme, 1889 
* I aarhundredets gry, 1891
* Fra by til bræ, 1894
* Bergen i Fortid og Nutid, 1898
* Mod høst, 1903
* Ældre Engelske reiser i Norge : 1821–28, 1908
* Krøniker fra smaabyer, 1910
* Norsk litteraturhistorie til skolebruk, 1921 (Utgitt i 17 opplag, siste utg. 1966)
* Noen erindringer fra min fødeby Bergen i 60-årene, 1944
* De brede bygder, 1945 NBdigital
* Diktere og musikere, 1945
Attica Correctional Facility

**Attica Correctional Facility** er et delstatsfengsel (*state prison*) i kommunen Attica i delstaten New York i USA. Det huset mange av forbryterne som ble regnet som de farligste da det ble bygget i 1930-årene, og brukes idag ofte for fanger som har hatt disiplinærproblemer ved andre fengsler i delstaten. 

Attica var åsted for et stort fangeopprør i september 1971 som resulterte i 42 dødsfall (31 innsatte og 11 ansatte) da fengselet ble stormet og opprøret slått ned av delstatspolitiet. Opprøret vakte stor nasjonal oppmerksomhet i USA, og førte til en stor og polarisert politisk debatt om det amerikanske fengselsystemet.

Mark David Chapman, mannen som drepte John Lennon, soner sin straff i Attica. (Tilfeldigvis skrev Lennon en sang om fangeopprøret, «Attica State», som ble utgitt på albumet *[[Sometime In New York City]]* fra 1972.)
Friedrich von Bodenstedt

**Friedrich Martin von Bodenstedt** (født 22. april 1819 i  Peine, Hannover, død 18. april 1892 i Wiesbaden) var en tysk dikter.

## Referanser